text: নেত্রকোণা সরকারি মহিলা কলেজ নেত্রকোণা জেলা শহরে অবস্থিত একটি সরকারি কলেজ। শহরের প্রাণকেন্দ্র মোক্তারপাড়ায় এই কলেজটির অবস্থান। এই কলেজটি ১৯৬৯ সালে প্রতিষ্ঠিত হয় এবং এটি ১৯৮৬ সালে সরকারি করণ করা হয়। বৃহত্তর ময়মনসিংহ-এর নারীশিক্ষা বাস্তবায়নে এই কলেজ অতি গুরুত্বপূর্ণ ভূমিকা রেখে চলেছে।
  
  শিক্ষা ব্যবস্থা 
  উচ্চ মাধ্যমিকে মানবিক, বিজ্ঞান ও বাণিজ্য শাখায়; স্নাতক (পাস) কোর্সে বিএ, বিএসএস, বিএসসি কোর্স চালু আছে। স্নাতক (সম্মান) কোর্সে রাষ্ট্রবিজ্ঞান, বাংলা, সমাজকর্ম ও ইংরেজি পড়ানো হয়। ২০১৫ সালে প্রথম রাষ্ট্রবিজ্ঞান ও সমাজকর্ম বিষয়ে স্নাতক সম্মান কোর্স চালু করা হয়। ২০১৮ সালের ১ ডিসেম্বর থেকে ইংরেজি সাহিত্যে সম্মান চালু করা হয়।
  
  সহশিক্ষা কার্যক্রম
  নেত্রকোণা সরকারি মহিলা কলেজে বাংলাদেশ রেডক্রিসেন্ট সোসাইটি এবং রোভার স্কাউটের কার্যক্রম চালু আছে। এই দুটি কার্যক্রমে শতাধিক ছাত্রী অংশ নেয়। এছাড়াও ছাত্রীরা ফুটবল এবং ক্রিকেটে ফিবছরই পদক অর্জন করে।
  
  তথ্যসূত্র
  
  বহি:সংযোগ 
  
  বিষয়শ্রেণী:নেত্রকোণা জেলার কলেজ
  বিষয়শ্রেণী:বাংলাদেশের মহিলা বিশ্ববিদ্যালয় এবং কলেজ
  বিষয়শ্রেণী:বাংলাদেশের সরকারি কলেজ
  বিষয়শ্রেণী:১৯৬৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬৯-এ পাকিস্তানে প্রতিষ্ঠিত
title: নেত্রকোণা সরকারি মহিলা কলেজ